cyanic-selkie/wikianc huggingface dataset:
Egmont Publishing
Historie
Fra 1992 var selskapet eid med 50 prosent hver av Egmont og Orkla/Orkla Media. Egmont ble i sin tid startet i en leilighet i Københavns brostenskvarter i 1878 av den unge typografen Egmont Harald Petersen. Egmont Publishing kjøpte i 2008 Orkla Medias eierandel for 950 millioner kroner og ble dermed eneeiere av Hjemmet Mortensen. Fra 1. april 2014 byttet Egmont Hjemmet Mortensen AS navn til Egmont Publishing AS. Egmont Publishing hadde i 2014 en omsetning på vel 1,5 milliarder kroner.
Newark Athlete
Newark Athlete er en amerikansk stumfilm fra 1891 regissert av William Kennedy Dickson.
VM i skyting 2014
VM i skyting 2014 var det 51. verdensmesterskapet i skyting og ble arrangert i Granada i Spania fra 6. til 20. september 2014.
Financial Crimes Enforcement Network
Financial Crimes Enforcement Network (FinCEN) er et byrå i USAs finansdepartement, som samler inn og analyserer informasjon om finanstransaksjoner for å bekjempe hvitvasking, terrorfinansiering og annen økonomisk kriminalitet.
Barry Bostwick
Barry Bostwick (født 24. februar 1945) er en amerikansk skuespiller og sanger.
Han er best kjent for å portrettere Brad Majors i musikalskrekkfilmen The Rocky Horror Picture Show (1975) og Mayor Randall Winston i sitcomem Spin City (1996–2002). Bostwick har også hatt betraktelig suksess i musikaler, og vant en Tony Award for sin rolle i The Robber Bridegroom.
Han er sønn av Elizabeth «Betty» (født Defendorf), en husmor, og Henry "«Bud» Bostwick, en byplanlegger og skuespiller. Hans eneste søsken, storebroren Henry «Pete» Bostwick, døde 32 år gammel i en bilulykke 20. juli 1973. Bostwick deltok i San Diegos United States International University i 1967, hovedsakelig i skuespill, fikk sin start ved Hillbarn Theatre-scenen som nå er i Foster City og arbeidet en tid som sirkusartist. Han deltok også i NYU's Graduate Acting Program og tok eksamen i 1968.
VM i cricket 2019
VM i cricket 2019 blir arrangert i England og Wales fra 30. mai til 14. juli 2019.
Yasothon (provins)
Provinshovedstaden heter også Yasothon.
Provinsen ble opprettet den 1. mars 1972, da den ble utskilt fra provinsen Ubon Ratchathani.
Karma (Anita Skorgan-album)
Karma er et musikkalbum med Anita Skorgan, utgitt i 1985. Albumet lå fire uker på VG-lista og endte med tiendeplass som beste plassering. Tittelsangen deltok også i norske Melodi Grand Prix 1985, der den kom på andreplass, bak Bobbysocks' og «La det swinge».
Løpebillenes systematikk
Løpebillene (Carabidae) er en de mest artsrike billegruppene, de utgjør over 40 000 arter i verden. I Norge er det registrert omtrent 260 arter.
Systematisk inndeling
Denne systematiske inndelingen er basert på Database Carabidae of the World, og kan være litt annerledes enn i annen litteratur. Her blir løpebillene plassert i 34 underfamilier, 96 stammer, og 1 981 slekter. For at dette ikke skal bli for langt vil denne oversikten gå til slektsnivå.
Oversikten er ikke skrevet (satt opp) i hierarkisk skrivemåte, men sortert alfabetisk på delgruppene og slektenes latinske navn.
John X. Merriman
John Xavier Merriman (født 15. mars 1841 i Street i England, død 1. august 1926 i Stellenbosch i Sør-Afrika) var den siste statsminister i Kappkolonien før Unionen Sør-Afrika ble opprettet i 1910.
Bakgrunn
Han ble født i Somerset. Hans foreldre var Nathaniel James Merriman og Julia Potter. Han emigrerte til Kappkolonien med sine foreldre i 1849 da han var åtte år gammel. Han utdannet seg ved Diocesan College i Rondebosch i Cape Town og senere ved Radley College i England.
Politisk karriere
Han startet i politikken i 1869 etter først å ha vært landbruker og oppmåler. Han representerte først distriktet Namaqualand, så Wodehouse og til slutt Victoria West. Etter at Kappkolonien fikk en ansvarlig regjering i 1872, tjente han i regjeringen ledet av dens første statsminister, John Molteno, fra 1875 til 1878, så i Scanlen–regjeringen fra 1881 til 1884. Han var finansminister under Cecil Rhodes fra 1890 til 1893. Han gjorde slutt på sin tilknytning til Rhodes etter Jameson-raidet i desember 1895.
Hans South African Party sammen med Afrikander Bond vant kontrollen over forsamlingen i 1908, og han fungerte som statsminister i Kappkolonien fra 1908 frem til opprettelsen av Unionen Sør–Afrika den 31. mai 1910.
Han var en ledende personlighet i nasjonalkonvensjonen som førte til at unionen ble opprettet. Det ble antatt at han kunne bli den første statsministeren i den nye unionen. Herbert Gladstone, den første generalguvernøren, ba derimot den afrikandiske statsmannen Louis Botha om å danne regjering. Merriman takket nei til en post i den først unionsregjeringen.
Han fortsatte å tjene i Sør-Afrikas parlament hvor han først representerte valgkretsen Victoria West og senere Stellenbosch. Han var i jevnlig korrespondanse med Jan Smuts som konstant advarte ham om mulighetene for opprør og borgerkrig med afrikanderseksjonen i den hvite befolkningen som protesterte mot sørafrikansk samarbeid med Storbritannia mot Tyskland i første verdenskrig, særlig mot den sørafrikanske invasjonen av Tysk Sørvest–Afrika, nå Namibia. Han var en av få medlemmer av parlamentet som motsatte seg loven om de innfødtes land, en lovgivning som ble introdusert i 1913 som drastisk begrenset afrikansk eierskap av landområder.
Han døde, 85 år gammel, i Stellenbosch i Sør–Afrika i 1926.
Un bon bock
Un bon bock er en fransk animert stumfilm fra 1892 regissert av Émile Reynaud.
Joint
En joint er en sigarett som inneholder hasj eller marihuana, altså en cannabissigarett.
Størrelsen på en joint kan variere, og den inneholder vanligvis mellom 0,25 og 1 gram nettovekt cannabis. Tobakk brukes ofte i rulleprosessen.
Katakrese
Katakrese er i retorikken et ord som brukes i et sammensatt uttrykk på en måte som strider mot den egentlige betydningen av ordet. Et eksempel på dette kan være "Halsbrekkende fingerøvelser"
Referanser
https://snl.no/katakrese
Carlos Botelho
Carlos Botelho (født 18. september 1899 - død 18. august 1982 ) var en portugisisk maler, illustratør og karikaturtegner. Arbeidene hans er vist ved Chiado Museum og Museu Calouste Gulbenkian i Lisboa og ved San Francisco Museum of Modern Art.
Håkon Wium Lie
Håkon Wium Lie (født 26. juli 1965 ) er en norsk informatiker og nettpioner som i 1994 startet utviklingen av Cascading Style Sheets (CSS), et språk for presentasjon av nettsider. Han har hatt en sentral rolle i videreutviklingen av CSS også etter at W3C overtok ansvaret. Han var teknologidirektør i Opera Software fra 1998 til nettleseren ble solgt til nye eiere i 2016.
Bakgrunn
Lie er utdannet ved Høgskolen i Østfold, West Georgia College, og Massachusetts Institute of Technology (MIT Media Lab). Han har også doktorgrad i informatikk fra Institutt for Informatikk, der han forsvarte avhandlingen «Cascading Style Sheets» i 2006.
I 1993 var han forsker på Televerkets forskningsinstitutt og skrev der den første norske nettsiden, kalt Multitorg. Denne siden har senere blitt innlemmet i Nasjonalmuseets samlinger.
I perioden 1995–1998 arbeidet han for W3C hos INRIA. Her videreutviklet han sammen med Bert Bos CSS-standarden og sørget for at den ble vedtatt som anbefaling fra W3C. Lie har også jobbet ved MIT Media Lab, Televerket, W3C, Opera Software og Otello Corporation.
Cascading Style Sheets
Da han jobbet på Televerkets forskningsinstitutt på Kjeller, oppdaget Lie det da lite kjente dokumentformatet HTML. Han mente HTML var et godt format for tekstkoding, men manglet muligheter for avansert typografi og grafisk utforming. Lie jobbet med Tim Berners-Lee og Robert Cailliau ved CERN i 1994. Her utarbeidet han teknologien for hvordan man ved hjelp av stilark kunne detaljstyre vevsiders typografi og design. Dette arbeidet resulterte i standarden Cascading Style Sheets (CSS). For å vise fram CSS implementerte han CSS i Arena, som ble den første nettleseren som fikk støtte for CSS. I 1995 ble Lie ble ansatt i W3C for å fortsette arbeidet med CSS-spesifikasjoner: CSS1, CSS2 , og RFC 2318. Bert Bos var medforfatter på de fleste CSS-spesifikasjonene og han blir betraktet som med-oppfinner av CSS. Over det neste tiåret befestet CSS seg som en av de viktigste web-standardene. CSS forbedret typografi, estetikk, og tilgjengelighet på nettet.
I tillegg til å arbeide med CSS har Lie også vært aktivist for standarder generelt. I 2005 skrev han et åpent brev til Bill Gates i Microsoft og spurte hvorfor ikke Internet Explorer støtter web-standarder.
Noen dager senere, etter at Bill Gates hadde annonsert at Internet Explorer 7 skulle slippes, responderte Lie med å lansere Acid2-testen som en utfordring til Microsoft. Selv om Acid2 primært ble utviklet for Microsoft, var den også en vanskelig test for andre nettlesere. Acid2 har, sammen med Acid3, blitt en standard test som alle nettlesere måles mot.
I 2006 startet Lie en kampanje for å få nettlesere til å støtte nedlastbare skrifttyper. Fem år senere, i 2011, hadde alle store nettlesere støtte for nedlastbare skrifttyper.
I 2007 startet Lie en kampanje for introdusere video-elementet i HTML, for å gjøre det enklere å publisere video på nettet. På Google I/O i 2011 presenterte han denne løsningen sammen med WebM, et videoformat som Google hadde kjøpt rettighetene til og gjort fritt tilgjengelig.
I 2008 var han talsmann for en gruppe tekniske eksperter som valgte å tre ut av en komité organisert av Standard Norge. Gruppen som forlot komitéen hadde blitt overkjørt av ledelsen i Standard Norge, som valgte å støtte Microsoft i ISO-avstemningen om OOXML.
Lie har også argumentert for å lage bøker og trykksaker fra web-innhold. Den tredje utgaven av hans bok om CSS, som han skrev med Bert Bos, brukte HTML og CSS som filformat. Innholdet ble konvertert til PDF ved hjelp av Prince. I 2005 ble han styreformann i YesLogic, selskapet som lager Prince.
Erfaringer med utskrifter fra web-innhold gjorde at han i 2011 foreslo utvidelser til CSS for å støtte sidebasert visning også på skjermer.
Nikolaj Frobenius
Nikolaj Frobenius (født 29. september 1965 i Oslo) er en norsk forfatter.
Håkon Wium Lie
Cascading Style Sheets
Han har argumentert mot bruk av XSL-FO og CSS Regions.
Nikolaj Frobenius
Frobenius er utdannet ved filmlinjen på The London Institute og har skrevet en rekke filmmanuskripter, blant annet thrilleren Insomnia (1997), som i 2002 ble nyinnspilt i Hollywood i regi av Christopher Nolan med bla Al Pacino og Robin Williams. Han skrev også manuset til filmen Sønner av Norge (2011), som bygger på hans egen roman Teori og praksis. I 2003 ble hans skuespill Mikromani oppført på Nationaltheatret.
Håkon Wium Lie
Teknologidirektør Opera Software
I april 1999 begynte Lie som teknologidirektør i Opera Software i Oslo. Han var imponert over at Geir Ivarsøy hadde klart å implementere CSS på tre måneder mens Netscape og Microsoft hadde brukt tre år.
Nikolaj Frobenius
Frobenius var redaktør for Gyldendals litterære tidsskrift Vinduet i perioden 1998–2001. Mellom 2005 og 2008 var han langfilmkonsulent i Norsk filmfond.
Håkon Wium Lie
Teknologidirektør Opera Software
Hos Opera begynte han utviklingen av nettlesere for mobile enheter og jobbet særlig med visning av web-sider på små skjermer. Denne teknologien gjorde det mulig for Opera å gi brukere nett-tilgang på vanlige telefoner, såkalte «feature phones» som kunne kjøre Opera Mini.
Nikolaj Frobenius
Frobenius debuterte i 1986 med dikt- og tekstsamlingen Virvl.Som skjønnlitterær forfatter fikk Frobenius sitt gjennombrudd med den historiske romanen Latours katalog (1996) som ble en kommersiell suksess i Frankrike og Italia. Romanen tar utgangspunkt i forholdet mellom marki de Sade og hans tjener Latour. Romanen er både en psykologisk spenningsroman og en kulturhistorisk undersøkelse av smertens vesen. I sitt litterære forfatterskap oppsøker gjerne Frobenius det uklare farvannet mellom fiksjon og virkelige hendelser. Han har skrevet i mange sjangre og formater og kombinerer intellektuell nysgjerrighet med litterær formbevissthet. Hans mest kjente romaner inkluderer i tillegg til Latours katalog også framtidsromanen Den sjenerte pornografen og den historiske skrekkromanen Jeg skal vise dere frykten, som han vant P2-lytternes romanpris og Ungdommens kritikerpris for. I den «løgnaktige» selvbiografiske romanen Teori og praksis tok Frobenius utgangspunkt i egen oppvekst i drabantbyen Rykkinn.
Frobenius har i flere år arbeidet som dramaturg og utvikler på en rekke norske spillefilmprosjekter og tv-serier. Frobenius opprettet i 2015 Manus-spesialiseringen ved Westerdals Høyskole og var programansvarlig for utdanningen fram til 2018. Som manuskriptforfatter har han gjort seg bemerket som en toneangivende filmforfatterne. Han skrev manuskriptet til den norske thriller-klassikeren Insomnia (1997) med Stallan Skarsgård, i regi av Erik Skjoldbjærg. Frobenius har også skrevet manus til flere norske spillefilmer, blant annet Øyenstikker (2001), Sønner av Norge (2011) og Pionér (2013. I 2022 var han sammen med Stephen Uhlander serieskaper for Netflix-serien Forsvinningen.
Håkon Wium Lie
Teknologidirektør Opera Software
I 2007 valgte Opera Software å klage Microsoft inn for EU-kommisjonen for å ha buntet Internet Explorer med Microsoft Windows. Lie var talsmann for Opera og argumenterte særlig for at Microsoft måtte følge standarder for å konkurrere på lik linje med andre nettlesere. Operas klage førte til et forlik hvor Microsoft måtte tilby Windows-brukere i Europa en meny av nedlastbare nettlesere, inkludert Opera. Lie beskrev dette som et seier for web.
Politisk engasjement og samfunnsengasjement
I 2005, da Oslo-politikerne ga opp kampen mot lysreklametårnene på Oslos fortau, startet Wium Lie Stans.no for å kjempe mot utendørsreklamen. I 2009 varslet Stans!no søksmål mot Oslo kommune for å stoppe nye tillatelser til lysreklametårn, og kommunen endte saken ved å kjøpe tårnene fra Hafslund og JCDecaux og demontere dem. Etter at reklametårnene ble fjernet har Stans.no fortsatt arbeidet mot utendørsreklame i Oslo.
I 2012 var han med å starte Piratpartiet i Norge og var talsmann for partiet i valgkampen i 2013.
Lie er aktivt engasjert i byutviklingsspørsmål i Oslo, og har tatt initiativet til Aksjon StoppBlokk og Aksjon Stans!no. Han var også styreleder i Selskabet for Oslo Byes Vel fra 2009 til 2010, da han sammen med styrets flertall trakk seg på grunn av uoverensstemmelser med daglig leder.
Lie har bidratt økonomisk til kulturelle og politiske formål. Han var medstifter av nettavisen Resett, og ga i den forbindelse uttrykk for at han fant det var meningsfylt å bidra til at stemmer som Helge Lurås, som hadde argumentert mot norsk deltagelse i Libya-bombingen, fikk en plattform. Det samme gjaldt for Bjørn Ihler, en Utøya-overlevende.
Wium Lie er EU-motstander, og da Alliansen ble startet med kamp mot EØS som eneste sak, aksepterte Wium å bli oppført på valglisten. Han tok avstand fra partiet før valget da valgkampen til partiet handlet om andre saker.
I Halden har Wium Lie arbeidet for å redde Os skole som lenge vært engasjert for å redde Os skole (Halden) som lenge var truet med riving.
Wium Lie er også aktiv i Arkitekturopprøret og var talsmann for bevegelsen da Grøss-medaljen og Arkitekturopprørets hederspris ble innstiftet i 2021. Etter en åpen avstemning ble Grøss-medaljen utdelt til Norge styggeste nybygg, mens det vakreste nybygget fikk Arkitekturopprørets Hederspris.
Lovdata
Lie er talsmann for åpent innhold på internett, og har krevd at tekst- og datafiler som er skattefinansiert, skal være gratis tilgjengelig for skattebetalere. Særlig har han argumentert for at Statens kartverk, Henrik Ibsens skrifter og Lovdata skulle frigi datasett for offentligheten.
I 2018 ble Lie saksøkt av Lovdata for å ha bidratt til rettspraksis.no, et nettsted som på dugnadsbasis publiserer norske rettskjennelser. Oslo byfogdembete besluttet å stenge nettstedet. Lovdatas hypotese om at Lie hadde brukt «nettroboter» for å melke databasen ble tilbakevist av Lie som hadde lånt dataplater fra Nasjonalbiblioteket. Lovdata trakk mesteparten av kravet, og rettspraksis.no ble åpnet igjen etter behandling i lagmannsretten, men Lovdata fikk medhold i krav om enerett for de siste 15 år. Lie og Ljone anket avgjørelsen. I juni 2018 åpnet stortingspolitikere for å omorganisere Lovdata. Høyesterett tok våren 2019 ankesaken til behandling.
Priser og æresbevisninger
I 2013 ble Håkon Wium Lie tildelt Norsk Forms Hederspris for oppfinnelsen av CSS.
Håkon Wium Lie eier og driver Soli Eplegård, som ligger ved Sanne & Solli Brug i Østfold. I 2017 ble Lie tildelt pris for å produsere Norges beste eplemost i kategorien «blandingsmost».
Sport
I 2015 var han teknologiansvarlig på Kon-Tiki2-ekspedisjonen, og seilte fra Lima til Påskeøya på 43 døgn.
Liste over kulturminner i Bremanger
Liste over kulturminner i Bremanger er en oversikt over fredede og/eller bevaringsverdige bygninger og elementer i Bremanger. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Det fins ingen grenser for en sang
Det fins ingen grenser for en sang er et musikkalbum utgitt av Gluntan i 1971. Albumet ble gjenutgitt året etter under navnet Min katt kan danse tango.
Jewelcase
Jewel case eller CD-futural er et omslag i hard plast for beskyttelse av CD-er. Coveret består av tre deler, en gjennomsiktig del hvor det kan legges inn bilde eller teksthefte som virker som salgsfremmende frontside, en del med holderfeste til CD-en (enten sort, grå, gjennomsiktig eller med en farge), og en bakre del som disse to er festet til. Også den bakre del er gjennomsiktig, da det gjerne legges et papir med bilde, samt opplysninger om platens innhold mot denne. Standardmål for et enkelt CD-cover er 142×125×10 mm. Det finnes også flere varianter av dette plastboks-systemet konstruert for dobbeltalbum, trippelalbum, osv.
Kråkenes
Straumeveien er hovedveien gjennom området.
Jewelcase
Slike harde plastomslag var det CD-ene ble lansert i den gang de ble lansert i 1982. I sær etter årtusenskifte har slike covere opplevd hard konkurranse fra digipak-omslagene. Jewel case har også ofte vært anvendt til CD-rom, DVD og videospill, men i noe mindre grad enn de noe høyere keepcases i mykere plast.
Robert Ley
Robert Ley (født 15. februar 1890 i Niederbreidenbach i Provinsen Rhinland i Det tyske keiserrike, død i 25. oktober 1945 i Nürnberg) var en tysk nazist og kjemiker. Han organiserte og ledet Deutsche Arbeitsfront (DAF, «Tysk arbeitsfront») som erstattet fagforeningene etter nazistenes maktovertakelse i 1933. DAF omfattet også fritidsorganisasjonen Kraft durch Freude (KdF, «Kraft gjennom glede»).
Ley ble siktet for krigsforbrytelser etter krigen, men begikk selvmord før en eventuell dom.
Liv og arbeid
Ley var sønn av en fattig bonde og ble født i Niederbreidenbach i Provinsen Rhinland som nummer sju i en barneflokk på elleve. Ved flid og flaks ble han i stand til å studere kjemi ved universitetene i Jena og Bonn. Han meldte seg til tjeneste i første verdenskrig og tjenestegjorde først to år i artilleriet, før han fra 1916 tjenestegjorde som flybåren observatør for artilleriet. I 1917 ble han skutt ned over Frankrike og satt to år som krigsfange. Styrten kan ha påført ham en hjerneskade, for resten av livet stammet han og utviste iblant en påfallende oppførsel, forsterket av hans alkoholisme.
Ley tok sin doktorgrad i 1920 og begynte å arbeide som kjemiker ved IG Farben. I kjølvannet av den franske okkupasjon av Rhinland sluttet han seg til NSDAP i 1925 og ble senere Gauleiter (områdeleder) for Sør-Rhinland, samt utgiver av en sterkt antisemittisk avis, Westdeutsche Beobachter. Hele sitt liv forble han lojal mot Hitler, som på sin side overså Leys arroganse, udugelighet og alkoholmisbruk.
I 1932 ble han utpekt som leder for Riksorganisasjonen (Reichsorganisation) etter Gregor Strasser som trakk seg i desember. Da Hitler ble kansler i januar 1933, fulgte Ley med til Berlin. Den 2. mai 1933 gav Hitler ordre om at alle fagforeningsledere skulle arresteres. Ley fikk oppgaven med å gjøre DAF til en akseptabel erstatning for de nå forbudte fagforeningene. Han konfiskerte fagbevegelsens fond for å etablere de såkalte Kraft durch Freude (= Kraft gjennom glede)-programmene. KdF organiserte konserter, sportsarrangementer og utenlandsturer for arbeiderklassen, og spilte en viktig rolle i å sette det nasjonalsosialistiske regimet i et positivt lys hos store deler av den tyske befolkning. Det mest ambisiøse tiltaket var å fremstille folkevognen, Volkswagen, i samarbeid med DAF. Hitler forlangte at folkevognen skulle fremstilles til en salgspris på 1 000 Reichsmark eller mindre, og da tysk bilindustri ikke klarte dette, bygget Porsche på DAFs bestilling en ny folkevognfabrikk i Fallersleben; men på grunn av krigsutbruddet i 1939 var det ingen av de 340 000 arbeiderne som hadde betalt avdrag på en folkevogn, som noen gang fikk en slik bil.
I november 1936 ble en tsjekkisk jøde dømt til åtte måneders fengsel for å ha sagt i privat samtale at Leys etternavn egentlig var det jødiske Levy. Ley misbrukte sin stilling grovt ved å underslå DAFs midler til å skaffe seg en flere villaer i ulike byer, flere biler, en privat jernbanevogn og en stor kunstsamling. Hans privatliv var preget av fyll og kvinner – i 1939 gjorde han skandale ved å opptre som om han var beruset ved mottakelsen av hertugen av Windsor. Han overrakte Wallis Simpson en eske konfekt med påskriften «Hennes kongelige høyhet», en tittel hun slett ikke hadde, og opptrådte så høyrøstet under omvisningen på en fabrikk at en av arbeiderne måtte gjøre ham oppmerksom på plakaten med påskriften: «HYSJ! Det er din plikt å være stille.» Windsor-paret besøkte også en brakke og tomme betongbygg som de senere skjønte hadde vært en konsentrasjonsleir. Da hertugen spurte hva dette var, svarte Ley: «Det er her det lagres kaldt kjøtt,» og på en forferdelig måte var det sant.
Da Dresden ble bombet 13. februar 1945, skrev Ley i en avisartikkel under overskriften «Uten bagasje»: «Etter raseringen av det vakre Dresden trekker vi nærmest et lettelsens sukk. Nå er det over. I vår kamp for seier distraheres vi ikke lenger av bekymring for den tyske kulturs monumenter. Fremad!...Nå marsjerer vi mot tysk seier uten overflødig ballast og uten den tunge åndelige og materielle bagasjen fra borgerskapet.»
Hans siste møte med Hitler fant sted på dennes fødselsdag i bunkersen i Berlin 20. april 1945. 16. mai ble han tatt til fange i nærheten av Berchtesgaden i Bayern, dit han trodde Hitler ville ta tilflukt for å yte en siste motstand. Han presenterte seg for de amerikanske soldatene som «dr Ernst Distelmeyer», men ble gjenkjent og utpekt av sin gamle erkefiende i partiet, Franz Xavier Schwarz.
Han ble siktet for krigsforbrytelser under Nürnberg-prosessene. Til den amerikanske rettspsykiateren Gustave Gilbert sa han forarget: «Still oss bare opp mot veggen og skyt oss, dere er jo seierherrer. Men hvorfor skal jeg stilles for retten som en k-k-k... jeg klarer ikke engang å si ordet!» (= kriminell). Han hengte seg i cellen fire dager etter å ha mottatt anklagen, ved hjelp av et håndkle han rev i strimler, bandt sammen og festet til toalettrøret.
Sitater
23. februar 1943 skrev Ley i en leder i Der Angriff: «''Jøden er nå endelig utvalgt til å utryddes for sine skjenselsgjerninger og forbrytelser. Tyskeren er utpekt av skjebnen til å sørge for at denne dommen blir iverksatt.''» 27. august 1941 hadde man kunnet lese: «Jøden er djevelens far.» 12. mars 1944 skrev han der igjen: «''Juda må dø! Da blir menneskeheten befridd fra den jødiske terror! Hvis dette ikke skulle lykkes, kommer du til å dø, du tyske folk, og jøden kan feire purim i nye 5 000 år, en purim på bekostning av 85 millioner tyskere.(...) Det er jøden eller deg! Det fins ingen vei utenom!''»
19. etappe av Tour de France 2020
19. etappe av Tour de France 2020 gikk fra Bourg-en-Bresse til Champagnole 18. september 2020.
Søren Kragh Andersen tok sin andre etappeseier.
Jeg lovet deg aldri en rosenhave (film)
Jeg lovet deg aldri en rosenhave (originaltittel: I Never Promised You a Rose Garden) er en amerikansk dramafilm fra 1977 regissert av Anthony Page. Hovedrollen som den sinnsforvirrede Deborah spilles av Kathleen Quinlan. Filmen er basert på Joanne Greenbergs selvbiografi med samme tittel.
Le clown et ses chiens
Le clown et ses chiens er en fransk animert fra 1892 regissert av Émile Reynaud.
Jeg lovet deg aldri en rosenhave (film)
Filmen ble nominert til Oscar i klassen beste manus og to Golden Globe i klassene beste drama og beste kvinnelige skuespiller. Den ble i tillegg nominert for beste manus av Writers Guild of America.
Handling
Den psykotiske piken Debra blir innlagt på klinikk. Filmen skildrer hennes møte med andre pasienter, personalet og følger hennes behandling og bedring hos psykiateren.
Om filmen
Den amerikanske filmkritikeren Roger Ebert gav den tre av fire stjerner.
18. etappe av Tour de France 2020
Etappen ble vunnet av Michał Kwiatkowski foran lagkameraten Richard Carapaz.
Eredivisie (ishockey)
Eredivisie (ishockey) var den nederlandske eliteserien i ishockey. Den ble erstattet av BeNe League i 2015. De øvrige lagene begynte å spille i den nederlandske ligaen IJNL ijshockey bekercompetitie.
Jeg lovet deg aldri en rosenhave (film)
Om filmen
VGs filmanmelder, Astrid Sletbakk, gav den terningkast to og skrev at: «Her er det lite igjen av de fine nyansene boka er så rik på».
Gareth Roberts (fotballspiller)
Gareth Roberts (født 6. februar 1978 i Wrexham) er en walisisk fotballspiller i den engelske klubben Doncaster.
Roberts startet sin karriere som juniorspiller i Liverpool, og var med på laget som vant FA Youth-cup i 1996. Han ble etterhvert flyttet opp til førstelaget, og fikk tildelt trøyenummer 31. Han fikk imidlertid ingen kamper for klubben, og ble frigitt i 1999.
Han signerte for den greske klubben Panionios FC, men her ble han kun en kort periode. Senere samme år returnerte han til byen Liverpool for å spille for Tranmere. Her etablerte han seg, og fikk tilsammen 269 ligakamper for klubben.
I 2006 signerte han for nåværende klubb Doncaster.
Eksterne lenker
Profil på LFChistory.net
Leveld
Leveld er ei bygd i Ål i Hallingdal. Leveld ligger i enden av Votndalen som er en forgreining av Hallingdal. Med omtrent 300 innbyggere ligger bygda 700 meter over havet, med kort vei opp til snaufjellet. Herfra er det kort vei til Reineskarvet, Lauvdalsbrea, Bergsjø og flere flotte fjellområder.
Leveld er kjent for sin karakteristiske midtlibygging, gårdene ligger høyt oppe i lia med åkre i striper nedover mot bunnen av dalen. Denne byggestilen kommer av at det var lettere for landbruket å ha åkeren lavere enn gården.
The Great Society (band)
The Great Society var et amerikansk rockband fra San Francisco som eksisterte fra 1965 til 1966, og som var tett assosiert med den begynnende psykedelisk syrerocken i San Francisco Bay Area. Bandet huskes hovedsakelig for å være den opprinnelige gruppa som Grace Slick tilhørte, en tidligere modell som ble sanger, før hun ble medlem av Jefferson Airplane. Den opprinnelige besetningen besto også av hennes daværende ektemann Jerry Slick på trommer, hans bror Darby Slick på gitar, David Miner på vokal og gitar, Bard DuPont på bass og Peter van Gelder på fløyte, bass og saksofon. Miner og DuPont ble ikke værende i løpet av den relativ korte tiden det eksisterte.
Historie
I slutten av sommeren 1965 ble Grace Slick, Darby Slick, og Jerry Slick inspirert av The Beatles til å danne sin egen rockegruppe, satt sammen ganske hurtig. Bandnavnet er en ironisk kommentar til Great Society («stort samfunn»), et omfattende velferdspolitisk reformprogram, initiert av president Lyndon B. Johnson, som besto av en rekke tiltak og lovendringer. De to hovedmålene for programmet var å redusere fattigdom og rasediskriminering. Grace Slick har fortalt at hun så Jefferson Airplane opptre for første gang, og at de også var en inspirasjon. Bandet hadde sin debut ved Coffee Gallery i San Franciscos nabolag North Beach den 15. oktober 1965, og fortsatte å holde konserter ut 1966.
The Great Society utga kun en singel, «Someone to Love» skrevet av Darby Slick, og med «Free Advice» som B-side. Singelen ble utgitt i februar 1966 på plateselskapet Autumn Records' lille underbruk Northbeach Records, men singelen fikk liten virkning utenfor området Bay Area. Mens de var signert for Autumn Records arbeidet bandet sammen med plateselskapets produsent Sylvester Stewart (bedre kjent som Sly Stone), som på denne tiden var i prosessen med å danne sitt eget band, Sly and the Family Stone. Etter sigende skal Sylvester Stewart ha sagt opp som bandets produsent etter at det tok The Great Society over femti forsøk for å spille inn en tilfredsstillende versjon av sangen «Free Advice».
Bandet begynte å få en viss tyngde etter at det begynte å åpne konsertene for Jefferson Airplane og andre mer vellykkete lokale grupper, og Columbia Records tilbød bandet en platekontrakt. Da kontrakten ankom i posten hadde imidlertid Grace Slick besluttet å slutte i bandet for å erstatte Signe Toly Anderson som vokalist i Airplane. Ettersom hun hadde vært både det visuelle som det musikalske fokuspunktet i bandet, kunne ikke The Great Society overleve uten henne, og det ble oppløst i løpet av høsten 1966. Grace og Jerry Slick ble snart også skilt.
Med Grace Slick spilte Jefferson Airplane inn sangen «Someone to Love», men omdøpt som «Somebody to Love» og Grace Slicks egen «White Rabbit» for album nummer to, Surrealistic Pillow. Begge sangene ble utgitt som singler i 1967 og nådde henholdsvis femte og åttendeplass på singellisten Billboard Hot 100.
For å profittere på Grace Slicks kjente navn med Airplane utga Columbia Records opptak fra konserter med The Great Society i 1968 med albumene Conspicuous Only in its Absence og How It Was. Alle disse framføringene ble gjort på The Matrix, en liten nattklubb i San Franciscos nabolag Cow Hollow. The Matrix var eid av Airplane og som var stedets husband. Disse to albumene ble pakket om som et dobbeltalbum med tittelen Collector's Item i 1971. Dette dobbeltalbumet har blitt utgitt to ganger på CD, en gang av Edsel Records i 1989 (under tittelen Live at the Matrix) og enda en gang i 2008 med den opprinnelige tittelen. I 1995 utga Sundazed Records samlealbumet Born to Be Burned som hadde begge sidene av bandets debutsingel sammen med et antall ikke tidligere utgitt studieinnspillinger. Det er dog en feil på denne CD-en: spor 1 er listet som å være «Free Advice» fra Northbeach-singlen, men det riktige er at denne er på spor 16 med en liten redigering mot slutten.
«The Great Society» var et populært navn på ulike musikkgrupper på 1960-tallet grunnet begrepet tilknytning til president Lyndon B. Johnsons reformprogram Great Society. Ved en tilfeldighet spilte The Great Society med Grace Slick og et britisk-amerikansk band med tilsvarende bandnavn på motsatt side av Fort Worth i Texas samme kveld.
Etter The Great Society
Etter The Great Society fikk Darby Slick interesse for indisk musikk. Han reiste sammen med Peter van Gelder og David Minor flere ganger til India for lære mer om denne musikken. Han utga sin selvbiografi i 1991 under tittelen Don't You Want Somebody to Love som ga detaljer om hans tid med bandet og hva han lærte i India. Etter å ha kommet tilbake til California spilte han i noen år med i gruppa Hair sammen med sangeren Jean Piersol (også kalt Jeanne) fra tidligere The Great Society. Hair utga et album, Piece, i 1970. Etter at Hair ble oppløst spilte han sammen med Piersol inn en rekke singler og et album som aldri ble utgitt.
David Miner tok aldri opp igjen forsøket som rockemusiker, men ble student ved Universitetet i Texas ved El Paso. Som litteraturakademiker spilte han på fritiden som amatør med lokale band i New York City på 1980-tallet, og utga i 2004 sitt første album med tittelen Vaquero. Han har seks barn fra fire ekteskap.
Jerry Slick ble med i et annet psykedelisk band i San Francisco som kalte seg The Final Solution, men dette bandet brøt opp allerede i 1967. Han gikk tilbake til filmproduksjon, og gjorde reklamefilmer på 1970-tallet.
Album
1 Konsertversjon av «Somebody to Love» fra dette albumet ble inkludert på Columbia Records' prøve/antologialbum, Rock Machine - I Love You (1968).
Louisiana-distriktet
Louisiana-distriktet (engelsk: Louisiana District) var et midlertidig amerikansk distrikt som ble skapet etter Louisianakjøpet av de områdene som ikke gikk inn i Orleans-territoriet. Det ble etablert 10. mars 1804, og eksisterte fram til 4. juli 1805, da det ble omdannet til Louisiana-territoriet. Området nord for det som senere ble Arkansas ble kalt Øvre Louisiana (engelsk: Upper Louisiana). Distriktet var først i perioden 10. mars til 30. september 1804 under militært styre, og deretter styrt sivilt under Indiana-territoriets ledelse, og dets guvernør William Henry Harrison.
Historie
Den åttende kongressen i USA den 26. mars 1804 vedtok en lov som opprettet Orleans-territoriet og det sivile Louisiana-distriktet. Denne loven, som trådte i kraft 1. oktober 1804, ble utvidet av guvernøren og dommeren i Indiana-territoriet for å få midlertidig kontroll over Louisiana-distriktet.
Senere
3. mars 1805, vedtok Kongressen en lov som organiserte Louisiana-distriktet i Louisiana-territoriet. Louisiana-territoriet omfattet alt i Louisiana-kjøpet nord for 33. breddegrad (sør for dagens Arkansas). Den sørlige og vestlige grensen mot Spansk Texas og New Mexico ble ikke stadfestet før Adams-Onís-avtalen i 1819. Setet for guvernøren var St. Louis.
4. juni 1812 vedtok den 12. kongressen i USA en lov som ga Louisiana-territoriet navnet Missouri-territoriet for å unngå forvirring med den nyopprettede staten Louisiana.
Borgernes samlingsparti
Borgernes samlingsparti (hangul:, hanja: ) var et liberalt politisk parti i Sør-Korea. Det ble etablert den 7. desember 2011, og uka etterpå, den 16. desember innfusjonert i det nyetablerte Det demokratiske enhetspartiet.
Det kortlivede partiet ble etablert av tidligere medarbeidere for president Roh Moo-hyun. Blant medlemmene var tidligere statsminister Lee Hae-chan, senere presidentkandidat Moon Jae-in og guvernør Kim Doo-kwan.
Pauvre Pierrot
Pauvre Pierrot er en fransk animert fra 1892 regissert av Émile Reynaud.
Pinghu
Pinghu (kinesisk: 平湖; pinyin: Pínghú) er et byfylke i provinsen Zhejiang i Folkerepublikken Kina. Det ligger i byprefekturet Jiaxing.
Befolkningen var på 480,702 innbyggere i 1999.
Historie
Byen Zhapu i Pinghu fylke ble en travel og rik havneby da Qing-dynastiet gav den enerett til sjøhandel med Japan og Korea.
Britene erobret Zhapu den 18. mai 1842 under Første opiumskrig.
Kulturminner
Familien Mos herregård (Moshi zhuangyuan, 莫氏庄园) fra sent under Qing-dynastiet ble i 2006 tilføyd på Folkerepublikken Kinas liste over kulturminner.
Administrative enheter
Byfylket består av tre subdistrikter og syv storkommuner:
Sopra Steria
Sopra Steria Group SA er et europeisk IT-konsulentselskap med over 46 000 ansatte i 25 land. Selskapet er børsnotert i Paris, og omsatte for 4,4 milliarder euro i 2019.
Norge
Hovedkontoret for Sopra Sterias skandinaviske virksomhet ligger i Posthuset i Oslo, med over 2 500 medarbeidere. I Sverige og Danmark er det rundt 500 medarbeidere. Selskapet er blant de største it-konsulentselskapene i Norge, og omsatte for tre milliarder kroner i 2021. Sopra Steria ble kåret til Norges beste arbeidsplass av Best Place to Work Institute i 2017, 2018, 2019, 2020, 2021, og 2022.
Sopra Steria arbeider med strategiutvikling, IT-rådgivning, systemutvikling og digitale løsninger. I tillegg har selskapet en avdeling som jobber med drift av systemer og infrastruktur hos kundene. Blant annet drifter Sopra Steria IT-systemene til både Oslo kommune og Trondheim kommune.
Administrerende direktør i Norge (per februar 2022) er Kjell Rusti, som tiltrådte stillingen i 1998.
Sophie Hedvig av Slesvig-Holsten-Sønderborg-Glücksborg
Sophie Hedvig (født 7. oktober 1630, død 27. september 1652 i Sachsen) var prinsesse av Slesvig-Holsten-Sønderborg-Glücksborg, gift hertuginne av Sachsen-Zeitz.
Hun var datter av hertug Philip av Slesvig-Holsten-Sønderborg-Glücksborg og hustru Sophie Hedvig av Sachsen-Lauenburg (1601–1660). I 1650 giftet Sophie Hedvig seg i et dobbeltbryllup i Dresden med Moritz I, hertug av Sachsen-Zeitz (1619–1681) samtidig som hennes søster Christiane (1634–1701) giftet seg med Moritz bror Christian I av Sachsen-Merseburg (1615–1691). Feiringene vart i fire uker og inkluderte oppførelsen av balletten Paris und Helena.
Sophie Hedvig fødte to sønner, Johann Philip og Moritz som begge døde som barn. Selv døde hun blott 21 år gammel den 27. september 1652, og ble begravet i Sophienkirche i Dresden. I korets nordvegg ble oppført et epitafium med figurer forestillende Sophie Hedvig og hennes to sønner utført av billedhugger Wolf Ernst Brohn (d.1664). Kirken ble ødelagt under annen verdenskrig, men figurene var blitt reddet før bombardementet og spredt rundt omkring i Tyskland. I 1950 ble Sophie Hedvigs sarkofag flyttet til St. Marien zu Freiberg og figurene senere samlet.
Hvitmorbær
Hvitmorbær (vitenskapelig navn: Morus alba) er et tre som blir plantet som prydtre over hele verden. Det blir mellom 5 og 6 meter høyt, (men kan bli inntil 15 meter høyt). Treet har en vekstform som kan være svært variabel, det er løvfellende og har mellomgrønne, bredt eggformete, grovtannete blader. Blomstene kommer i mai. Det er separate hann- og hunnblomster, men de sitter på samme treet. De er små og gjør lite av seg, men hunnblomstene etterfølges av 2–2,5 cm lange frukter som først er hvite, men som senere blir rødlige til mørkt purpurfargede. Fruktene er spiselige og har en søt, men litt blass smak. Treet krever en lun vokseplass og en næringsrik jord. Formeres med frø eller stiklinger. I Norge kan arten dyrkes i strøk med varmt klima. Fruktene modnes i månedsskiftet juli/august.
Blader fra treet brukes i produksjon av silke som mat for silkeormene.
Göran Ragnerstam
Göran Axel Ragnerstam (født 7. november 1957 i Katarina församling, Stockholm) er en svensk skuespiller.
Ragnerstam vokste opp på Söder, og seinere i Vällingby. Göran Ragnerstams pappa hadde et visst teaterinteresse, og brukte å opptre for sine barn. Det var også han som seinere kom til å oppmuntre Göran til å gå videre på skuespillerløperbanen. På skolen og gymnasiet spilte Ragnerstam teater, blant annet var han med på å sette opp rockeoperaen Tommy. Etter avsluttet skolegang arbeidet Ragnerstam en stund ved Postens verksteder før han avtjente verneplikten. En annonse om skuespilleropplæring lokket siden ham til å begynne å studere ved Kulturama, han fortsatte ved Teaterhögskolan i Malmö 1981-1984. Deretter var han engasjert ved Göteborgs stadsteater og hadde der atskillige tittelroller, blant dem i Rikard III og Tartuffe. Han har spilte Jago i Othello på Stockholms stadsteater og Eddie i Utsikt från en bro på Upsala Stadsteater. De seineste årene har han arbeidet mye med Lars Norén.
Han er samboer med skuespillerinnen Carina Boberg og søskenbarn til forfatteren Bunny Ragnerstam.
I 1994 fikk han Svenska Akademiens "Carl Åkermarks stipendium", og 2002 ble han tildelt en Guldbagge for beste mannlige birolle for sin medvirkning i filmen Suxxess.
Haining
Haining (kinesisk: 海宁; pinyin: Hǎiníng - fra hai «hav» + ning «roe [roe ned]») er et byfylke i provinsen Zhejiang i Folkerepublikken Kina. Det ligger i byprefekturet Jiaxing.
Befolkningen var på 638,953 innbyggere i 1999.
Fylket ligger inntil elven Qiantang i sør, og det besøkes gjerne av folk som vil se den dramatiske tidevannsbølgen som under visse springfloder skyller opp elven. Hangzhoubukten, som elven munner ut i, er slik beliggende og utformet at tidevannsflommen raser oppover elven med tidevannsbølger som i nedre løp kan være mellom 1,5 til 4,6 meter høye.
Haining er ellers kjent for sin lærindustri.
Borgwall Skaugen
Borgwall Raaen Skaugen (født 1. desember 1910, død 21. februar 1994) var en norsk regissør og manusforfatter.
Skaugen medvirket i flere filmproduksjoner i skiftende roller. Han regisserte sin eneste film Portrettet i 1954, hvor han også var manusforfatter, klipper og lydtekniker. Skaugen var også lydtekniker i filmene Vi seiler (1948), Vi vil skilles (1952), Ung frue forsvunnet (1953), Brudebuketten (1953), Roald Amundsen (1954), Toya (1956) og Hete septemberdager (1959). Han var teknisk leder for Tom og Mette på sporet (1952) og Selkvinnen (1953). Skaugen var produsent og manusforfatter for Oss atomforskere i mellom (1961). Han hadde også en mindre rolle i Ung frue forsvunnet (1953).
Ærlighet
Ærlighet er verdsatt i mange etniske og religiøse kulturer.
«Ærlighet varer lengst» er et ordtak som viser til den antatte verdien i det å være ærlig. Thomas Jefferson skrev en gang at «ærlighet er det første kapittelet i visdommens bok»
Lumpbreen
Lumpbreen er en 3 km lang og 3 km² stor isbre, og en vestlig utløper av den langt større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper sør for Wallenbergfjellet og Lumpen og nord for Ryssen og ned i øvre Fulmardalen, hvor den danner en nesten 2 km bred vifte av morene- og løsmateriale helt ned til Fulmarelva.
Lumpbreen har sitt navn etter fjellet Lumpen.
White Magic
White Magic er et musikkalbum med Anita Skorgan, utgitt i 1986. Albumet lå syv uker på VG-lista og endte med sjetteplass som beste plassering.
Atlet AB
Atlet er et svensk selskap som produserer og markedsfører trucker. Hovedkontoret og produksjons- og opplæringslokalene ligger i Mölnlycke, rett utenfor Göteborg. Atlet er en del av Nissan Forklift Co. Ltd. og har forhandlere i ytterligere 36 land.
Historikk
Knut Jacobsson startet Elitmaskiner i Göteborg i 1958. På den tiden produserte selskapet bare trucker til bruk innendørs. Elitmaskiner byttet navn til Atlet i 1966.
Firmaet begynte med å produsere jekketraller. Rundt 1960 var det elektriske støttebenstrucker og trucker med teleskopgafler som dominerte markedet. Så fant Knut Jacobsson opp den lavtløftende ledetrucken med nesten like stor løftekapasitet som teleskoptruckene. De lavtløftende ledetruckene brukes på steder med mindre plass, takket være de patenterte sidestabilisatorene.
Atlet begynte å tilby truckføreropplæring på 70-tallet. Den tekniske utviklingen fortsatte, og datastyrte simuleringer av lagerhåndteringsløsninger, automatiske trucker og mobile terminalsystemer ble lansert. Fra 1988 til 1994 deltok Atlet dessuten i et utviklingsprosjekt i samarbeid med leger og ergoterapeuter. Dette resulterte i Tergo®, en teleskoptruck med ergonomiske løsninger som miniratt og flytende armlener.
Amerikansk fotball i Norge
Amerikansk fotball i Norge er en av idrettene som er opptatt i Norges Amerikanske Idretters Forbund (NAIF).
Norges Amerikansk Fotballforbund (NoAFF) ble etablert i 1987. Og ble opprettet i et samarbeid mellom Westside Vikings (nå Oslo Vikings) og Trolls (nå Vålerenga Trolls) Det var rundt 100 utøver i Norge på den tiden og det eksisterte kun noen få klubber i Oslo-området.
Etter at NoAFF ble tatt opp som et eget grenstyre i Norges Amerikanske Idretters Forbund (NAIF), fikk grenstyret navnet Amerikansk Fotball Norge (AFN). AFN arrangerer serier for seniorer i to divisjoner, U19 og U17, samt turneringer for U15. AFN organiserte et landslag for amerikansk fotball frem til 2007. I mars 2013 ble arbeidet gjenopptatt med å drive et landslag i Norge.
Klubber
Den følgende tabellen lister opp alle lag som er medlem av AFN. Tabellen indikerer også om lagene stiller lag i de indikerte seriene for 2015-sesongen.
Listen er oppdatert 4. Mai 2018.
Ola Nordal
Ola Nordal (født 1979 i Torpa) er en norsk historiker og musikkritiker. Han avla mastergrad i historie ved Norges teknisk-naturvitenskapelige universitet i 2005.
Han var stipendiat ved Institutt for musikk, NTNU, og har skrevet en doktorgrad om komponisten Arne Nordheim. Fra juni 2017 er han redaktør i Store norske leksikon.
Thomas Brandt
Han har sin doktorgrad (dr. art.) fra NTNU (2006).
Batasuna
Batasuna (baskisk for «enhet») er et politisk parti i Baskerland i Spania. Det ble grunnlagt i 1978 og regnes som ETAs politiske gren. Det har også gått under navnene Herri Batasuna («folkets enhet») og Euskal Herritarrok. Partiet ble i 2003 forbudt av Spanias høyesterett.
Historie
Herri Batasuna stilte første gang til valg til Spanias nasjonalforsamling i 1979. Det fikk da 15 % av stemmene og tre representanter. I 1994 fikk partiet 16,3 % av stemmene og 11 av 75 plasser i det baskiske parlamentet.
I 1997 ble hele partiets ledelse på 23 dømt til sju års fengsel for samarbeid med ETA. En video, der væpnede og maskerte ETA-medlemmer deltok, og som partiet viste i valgkampen sto sentralt i saken. I juli 1999 ble dommen erklært forfatningsstridig av Forfatningsdomstolen og alle ble sluppet fri.
I 2001 stilte partiet til regionvalg under navnet Euskal Herritarrok og fikk 10,1 prosent av stemmene.
I 2011 forsøkte tidligere medlemmer av Batasuna å danne et nytt parti, Sortu. Partiet ble raskt forbudt av spansk høyesterett. Som en reaksjon på forbudet gikk de baskiske småpartiene Eusko Alkartasuna, Alternatiba og uavhengige kandidater med bakgrunn i Batasuna sammen og dannet valgalliansen Bildu. Også Bildu ble forbudt i første rekke. Forbudet mot Bildu vakte voldsomme reaksjoner. Blant annet trakk det konservative partiet Det baskiske nasjonalistparti (EAJ-PNV) sin parlamentariske støtte til Spanias regjerende parti PSOE. Den 5. mai 2011 opphevde den spanske grunnlovsdomstolen forbudet og Bildu fikk stille til lokalvalget 22. mai. Ved det spanske lokal- og regionalvalget 22. mai fikk Bildu 26% av stemmene i spansk Baskerland.
Opera Rogaland
Organisasjon
Elizabeth Norberg-Schulz ble i november 2020 ansatt som operasjef i et åremål på fire år. Elizabeth Norberg-Schulz er administrerende direktør i foretaket, og Siri Kval Ødegård er produsent. Styret ledes per 2021 av Terje Rønnevik, som ble oppnevnt som styreleder i 2014 , og består for øvrig av direktørene i konserthuset, kulturhuset, symfoniorkesteret og leder av fakultet for utøvende kunstfag ved Universitetet i Stavanger, samt en representant fra eksterne faglige miljøer og en politisk representant fra hver av de to eierkommunene.